תקנות ביטוח בריאות ממלכתי (מדדי איכות ומסירת מידע)

{{ח:התחלה}}
{{ח:כותרת|תקנות ביטוח בריאות ממלכתי (מדדי איכות ומסירת מידע), התשע״ב–2012}}

{{ח:פתיח-התחלה}}
{{ח:תיבה|ק״ת תשע״ב, 1141|תקנות ביטוח בריאות ממלכתי (מדדי איכות ומסירת מידע)|https://olaw.org.il/takanot/takanot-7119.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק ביטוח בריאות ממלכתי#סעיף 35|סעיפים 35}} {{ח:חיצוני|חוק ביטוח בריאות ממלכתי#סעיף 60|ו־60(א)}} {{ח:חיצוני|חוק ביטוח בריאות ממלכתי|לחוק ביטוח בריאות ממלכתי, התשנ״ד–1994}}, {{ח:חיצוני|פקודת בריאות העם#סעיף 29א|וסעיף 29א(1)}} {{ח:חיצוני|פקודת בריאות העם|לפקודת בריאות העם, 1940}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”ועדה מייעצת“ – ועדה שמינה הרופא הממשלתי לפי {{ח:פנימי|סעיף 5|תקנה 5}};
{{ח:ת|סוג=הגדרה}} ”מדד איכות“ – מדד המייצג באופן מהימן ותקף, במישרין או בעקיפין, בערך תוצאתי או תהליכי, את ההיקף או את רמת האיכות של טיפול רפואי או של שירותי בריאות בבתי חולים ובקופות חולים, לפי הנושאים {{ח:פנימי|תוספת|שבתוספת}};
{{ח:ת|סוג=הגדרה}} ”הרופא הממשלתי“ – המנהל הכללי של משרד הבריאות.

{{ח:סעיף|2|הגדרת מדדי איכות}}
{{ח:ת}} הרופא הממשלתי, לאחר שנועץ בוועדה המייעצת, יגדיר את מדדי האיכות לפי הנושאים שבתוספת ויפרסמם {{ח:חיצוני|http://www.health.gov.il|באתר האינטרנט של משרד הבריאות שכתובתו www.health.gov.il}} (להלן – אתר האינטרנט של משרד הבריאות).

{{ח:סעיף|3|חובת מסירת מידע}}
{{ח:תת|(א)}} מנהל בית חולים או מנהל קופת חולים, או מי שהוא מינה לכך, חייבים למסור לרופא הממשלתי כל מידע ניהולי, כספי או רפואי שידרוש, הנחוץ לשם מדידת הטיפול הרפואי או שירותי הבריאות ביחס למדדי האיכות (להלן – המדידה), וזאת במועד ובאופן שעליהם יורה הרופא הממשלתי לכל בית חולים ולכל קופת חולים.
{{ח:תת|(ב)}} מידע הנדרש לפי תקנת משנה (א) המתייחס למטופל באופן פרטני יכלול נתונים אישיים של המטופל כפי שיורה הרופא הממשלתי, שאין בהם כדי להביא לזיהויו, בהתאם לשיטת הקידוד וההצפנה שעליה יורה הרופא הממשלתי, לאחר התייעצות עם רשם מאגרי המידע שמונה לפי {{ח:חיצוני|חוק הגנת הפרטיות|חוק הגנת הפרטיות, התשמ״א–1981}}, תוך יישום אמצעים טכנולוגיים שמטרתם מזעור החשש לשימוש לרעה או לפגיעה במידע השמור במערכת.

{{ח:סעיף|4|ניתוח המידע}}
{{ח:תת|(א)}} הרופא הממשלתי ינתח את המידע שהתקבל כאמור {{ח:פנימי|סעיף 3|בתקנה 3}} ויעביר לוועדה המייעצת את ממצאיו באופן שאינו מזהה מטפל, מטופל, בית חולים או קופת חולים.
{{ח:תת|(ב)}} על אף האמור בתקנת משנה (א), כאשר בית חולים, קופת חולים או מטפל הם הגורם היחיד בארץ הנותן את השירות או הטיפול הרפואי הנמדד יהיה הרופא הממשלתי רשאי למסור את ממצאי המדידה לוועדה אף אם הממצאים עשויים להביא לזיהוים; אם אחד מחברי הוועדה המייעצת עלול להימצא בניגוד עניינים אישי או מוסדי, ביחס לנושא הנדון, יודיע על כך ליושב ראש הוועדה המייעצת וינהג בהתאם להוראותיו, בהתייעצות עם היועץ המשפטי של משרד הבריאות.

{{ח:סעיף|5|מינוי ועדה מייעצת ותפקידיה}}
{{ח:תת|(א)}} הרופא הממשלתי ימנה ועדה מייעצת שחבריה הקבועים יהיו כלהלן:
{{ח:תתת|(1)}} ראש מינהל רפואה במשרד הבריאות והוא יהיה יושב ראש הוועדה;
{{ח:תתת|(2)}} המשנה למנהל הכללי במשרד הבריאות;
{{ח:תתת|(3)}} ראש מינהל הסיעוד במשרד הבריאות;
{{ח:תתת|(4)}} ראש חטיבת המידע של משרד הבריאות;
{{ח:תתת|(5)}} נציג מינהל האיכות במשרד הבריאות;
{{ח:תתת|(6)}} המדען הראשי של משרד הבריאות;
{{ח:תתת|(7)}} נציג אקדמיה;
{{ח:תתת|(8)}} שני נציגים מקופות חולים;
{{ח:תתת|(9)}} שני נציגים מבתי חולים, שאינם בבעלות של קופות החולים.
{{ח:תת|(ב)}} הועדה המייעצת רשאית לזמן מומחים לדיוניה, כפי שתמצא לנכון.
{{ח:תת|(ג)}} הוועדה המייעצת תייעץ לרופא הממשלתי בהגדרת מדדי האיכות כאמור {{ח:פנימי|סעיף 2|בתקנה 2}} ובהגדרת המידע הנדרש לשם המדידה כאמור {{ח:פנימי|סעיף 3|בתקנה 3}}.
{{ח:תת|(ד)}} הוועדה המייעצת תדון בממצאי המדידה שהועברו אליה מהרופא הממשלתי כאמור {{ח:פנימי|סעיף 4|בתקנה 4}} ורשאית היא, ככל שתמצא לנכון, להמליץ לו על ניתוח המידע שהתקבל כאמור {{ח:פנימי|סעיף 3|בתקנה 3}}, באופן שונה.

{{ח:סעיף|6|פרסום ממצאי המדידה}}
{{ח:תת|(א)}} הרופא הממשלתי יפרסם, מזמן לזמן, את ממצאי המדידה לגבי בתי חולים וקופות חולים באתר האינטרנט של משרד הבריאות ובדרכים נוספות אשר יבטיחו את זמינות המידע ונגישותו לציבור הרחב.
{{ח:תת|(ב)}} פרסום ממצאי המדידה יהיה באופן המזהה את הגורם שאליו מתייחסים הממצאים.
{{ח:תת|(ג)}} על אף האמור בתקנת משנה (א), הרופא הממשלתי לא יפרסם ממצאי מדידה אם שוכנע, לאחר שנועץ בוועדה המייעצת, שלא הוכח שהם משקפים באופן מהימן את המדד שהוגדר או שלא הוכחו מדעית.
{{ח:תת|(ד)}} על אף האמור בתקנת משנה (ב), הרופא הממשלתי רשאי לפרסם את ממצאי המדידה באופן שאינו מזהה את הגורם שאליו מתייחסים הממצאים אם שוכנע, לאחר שנועץ בוועדה המייעצת, כי קיים חשש שפרסומם באופן מזהה עלול לסכן את שלום הציבור.

{{ח:סעיף|7|זכות טיעון}}
{{ח:תת|(א)}} טרם פרסום ממצאי המדידה באופן המזהה את הגורם שאליו מתייחסים הממצאים, ימסור אותם הרופא הממשלתי לגורם שאליו מתייחסים הממצאים בצירוף הודעה בכתב על כוונתו לפרסמם ועל זכותו של אותו גורם להציג לפני הרופא הממשלתי, בכתב בתוך 14 ימים, נתונים וטענות שיש ביכולתם להשפיע על ממצאי המדידה שבכוונת הרופא הממשלתי לפרסם.
{{ח:תת|(ב)}} גורם שהרופא הממשלתי מסר לו את ממצאי המדידה כאמור בתקנת משנה (א), לא יפרסם את הממצאים שהועברו אליו טרם פרסומם בידי הרופא הממשלתי.
{{ח:תת|(ג)}} הרופא הממשלתי יבחן את טענותיו של הגורם, שהועברו אליו כאמור בתקנת משנה (א), ולשם כך רשאי הוא להיוועץ בוועדה המייעצת בכפוף להוראת {{ח:פנימי|סעיף 4|תקנה 4}}; הרופא הממשלתי יודיע על החלטתו לגורם ולא יפרסם את הממצאים בטרם חלפו 45 ימים מיום מתן הודעה בכתב לאותו גורם על דחיית התנגדותו לפרסום.
{{ח:תת|(ד)}} לא התקבלה התייחסות כאמור בתקנת משנה (א) בתוך 14 ימים, רשאי הרופא הממשלתי לפרסם את ממצאי המדידה באופן המזהה את הגורם שאליו מתייחסים הממצאים כאמור {{ח:פנימי|סעיף 6|בתקנה 6(א) ו־(ב)}}.

{{ח:סעיף|8|תחילה}}
{{ח:ת}} תחילתן של תקנות אלה 90 ימים מיום פרסומן.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 1|תקנה 1}})}}}}
{{ח:קטע3||רשימת הנושאים של מדדי האיכות}}

{{ח:סעיף*}}
{{ח:ת}} הנושאים שלהלן – יכול שיידרש לגביהם מידע כללי ויכול שיידרש לגביהם מידע מפורט לפי מאפייני מטופל:
{{ח:תת|1.}} תוצאות טיפול רפואי – בכלל זה הצלחות הטיפול, סיבוכים ותופעות לוואי;
{{ח:תת|2.}} תהליכי טיפול רפואי – בכלל זה תיעוד רפואי, דיוק באבחנות, מתן תרופות, התערבויות רפואיות וציות לנהלים;
{{ח:תת|3.}} שכיחות אבחנות רפואיות, תוצאות בדיקות ואיכות רמת האבחון;
{{ח:תת|4.}} רמת ההשקעה בבטיחות הטיפול, דיווח אירועים חריגים, ניהול ועדות בדיקה, ביצוע תחקירים ללמידה מאירועים חריגים, אופן ניהול אירוע חריג, השקעה בתשתיות ובמבנה;
{{ח:תת|5.}} המצאות ושיומוש בתשתיות רפואיות ובכלל זה משאבי כוח אדם, מכשור רפואי, שימוש בטכנולוגיות, ציור רפואי ומחשוב;
{{ח:תת|6.}} מדדי שירות בטיפול רפואי, שימוש בטכנולוגיות לשיפור השירות וחוויית המטופל ושביעות רצון המטופלים.

{{ח:חתימות|י״ד באייר התשע״ב (6 במאי 2012)}}
* '''בנימין נתניהו'''
ראש הממשלה ושר הבריאות
{{ח:סוגר}}
{{ח:סוף}}
[[קטגוריה:בוט חוקים]]